חוות דעת לצורך פירוק שיתוף במקרקעין הינה חוות דעת אשר מטרתה לאפשר לשותפים האוחזים יחדיו בנכס מסוים ללא חלוקה ספציפית ( מצב הנקרא מושעא), מסיבות שונות כגון נישואין, ירושה או שותפות עסקית, להיפרד כך שהחלוקה המשותפת תסתיים ובצורה הוגנת ומאוזנת עבור כל השותפים.חוות דעת זו הכרחית בעיקר במקרים בהם לא קיימים הסכמי שיתוף, חוזים או הסכמים אחרים, המגדירים או מעגנים את זכויותיהם וחובותיהם של כל אחד מהמחזיקים בנכס ולא מציעים דרכי חלוקה במקרה של פירוק השיתוף.במהלך העבודה על חוות הדעת, נבחן את המצב הקיים ונמצא את הדרך האידאלית לבצע את פירוק השיתוף, כאשר הדרכים המקובלות הינן פירוק דרך חלוקה בעין, זא חלוקה פיזית של המקרקעין לחלקים מסוימים בהתאם לחלק היחסי בו מחזיק כל אחד מהשותפים (במקרים מסוימים זה ידרוש תשלומי איזון), פירוק בדרך של מכירה, כאשר לא ניתן יהיה לבצע חלוקה בעין, או כאשר לא ניתן יהיה להגיע להסכמות או כאשר בית המשפט יורה על כך ופירוק בדרך של רישום בית משותף (באישור בית המשפט).